Astana TV — Қазақстан Энциклопедиясы
"Astana TV — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=0"
TITLE: Astana TV — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=0
META: "Astana TV — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=0"
TOTAL WORDS: 228
TEXT: Қазақстан Энциклопедиясы «Astana TV — жалпыұлттық қазақстандық телеарна. «АСТАНА» телернасы ең алғаш «ЦЕСНА» деген атпен 1993 жылдың наурыз айында эфирге шықты. 2000 жылдың қараша айынан арнаның атауы «Астана қаласы Телевидениесі», қысқартып айтқанда «Ас ТВ» болып өзгерді. 2004 жылдың шілде айында арна бұрынғы маркасын өзгертті. Енді экранда қазіргі көрерменге жақсы таныс стилі ерекше «А» әрпі мен «АСТАНА» деген асқақ атау пайда болды. «АСТАНА» тәулігіне 19 сағат, аптасына 7 күн әуе толқынында. «АСТАНА» арнасының студиялық-аппараттық кешені ең соны сандық техникамен жабдықталған. Қазақстанда тұңғыш рет осы телеарнада «News Fabric» жүйесі енгізілді. Соның арқасында ақпараттық бағдарламалар CNN технологиясы бойынша жасалады. «VECTOR BOX» автоматтандырылған тарату кешені орнатылған. Бағдарламалар мен фильмдерді халықаралық сапа мен стандартқа сәйкес дыбыстайтын Қазақстандағы ең алдыңғы қатарлы «Avid Studio Complete» тәржіме кешеніне ие. Бүгінгі «АСТАНА» - ауқымы кең, ел ішінде қанат жайған тілшілілер желісі бар, қызу қарқынмен дамып-жетіліп келе жатқан телекомпания. Ақпараттық саясаты: Жаңа буындағы кәсіби менеджерлер командасы телекомпанияның бет-бейнесіне, басқару жүйесіне өзгерістер енгізді. Бұдан былай эфирге шығатын әр бағдарламаға қойылатын басты талап көпсөзділіктен ада, фактілері шынайы, экономикалық жағынан тиімді болуы. Соның нәтижесінде «Астана» арнасының рейтингі астаналықтар мен аймақтағы көреремендерінің алдында өте жоғары. Оны Gallup Media Asia тәуелсіз зерттеу агенттігінің мәліметтері де дәлелдеп отыр. «АСТАНА» астаналық менталитет қалыптастырып, Астанада болып жатқан маңызды шараларды кеңінен насихаттау арқылы жас еліміздің жақсы беделін қалыптастыруға барынша атсалысып отырған салиқалы арна. Көрермендері «Бірінші астаналық» деп ат тағып, атақ беруі де соның дәлелі. Астана телеарнасының сайты
